**CU TINE ....**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu tine sunt un bob de rouă,

Cu tine sunt un evadat,

Cu tine am picat în mare,

Dar şi la cer m-am ridicat!

Cu tine am plecat de-a latul,

Dar şi de-a lungul am plecat

Şi numai ţie ţi-aduc Polii

Într-o sacoşă cu vânat!

Cu tine am aprins tăciunii

În vatra focului pierdut,

Cu tine am pansat şi rana

Din fiinţa ta când te-a durut!

Cu tine am oprit săgeata

În zborul ei spre căprioară

Reîntorcând-o la origini,

Am înflorit-o să nu moară!

Cu tine-s zi când este noapte,

Cu tine-s noapte când e zi,

Cu tine mă deşir în frunze

Prin verzi nervuri de poezii!

Cu tine-s tâmpla de pe umăr

Şi umărul sub tâmpla grea,

Şi când adormi pe iarbă, afară,

Sunt căţeluş la talpa ta!

Cu tine s-a pornit pământul,

S-a dat de-a dura, rostogol,

Dar şi lumina s-a aprins.

(Te-au dat luceferii de gol.)

Cu tine a-nmugurit şi graiul,

Dar şi creionul a înverzit,

Cu tine am deprins şi traiul

De-a fi a eternul răstignit.

Dar peste toate ce au nume

Cu tine chiar simt că exist

Şi cânt pe clapele-nfloririi

Cu slove noi, de pianist!

Cu tine-s muzica din coruri

Când stelele se-adapă-n ea,

Cu tine sunt poveste albastră

În cerul din privirea ta!